  Туспуктэм: vk.com (Екатерина Рылова) Майя Бывальцева Ува ёросысь Нылгаысь шор ёзо школаез рос-прос тупатъянлэн бадӟым люкетэз туннэ нуналлы быдэстэмын ни. Ужъёсты «Модернизация школьных систем образования» федерал программая нуо. Со сярысь улосвыл тӧролэн но кивалтэтлэн пресс-службазы ивортӥз. 1973-тӥ арын пуктэм юртысь укноосты, ӧсъёсты, выжез воштыны, борддоръёсты но вӧлдэтэз выльдыны, пыронзэ но липетсэ тупатъяны, электромонтажной но сантехнической ужъёсты нуыны чакламын вал. « Школалэсь юртсэ тупатъян ужъёслэн бадӟым люкетсы 9-тӥ гудырикошконлы быдэстэмын ни. Кыкетӥ этажысь висъетъёсын лэсьтӥськисьёс борддоръёсты буязы, светильникъёс, розеткаос, выключательёс пуктӥзы. Озьы ик кыкетӥ этажлэн коридоръёсаз выж вылэ плитка вӧлдон ужъёсты йылпумъязы. Та нуналъёсы выжъёсты линолеум валён улэ дасяны но юртлэсь азьпалзэ тупатъяны дасяны кутскизы » Екатерина Рылова, Нылга школалэн кивалтӥсез Со сяна, тупатъян кабинетъёсы выль тӥрлык но мебель басьтозы. Со понна 6 миллион 300 сюрс манетлэсь трос коньдон висъямын. 1-тӥ куарусёнлы школае выль учебникъёс но вуозы, соос сукырмемъёссэ воштозы. « Туннэ нуналлы мебель но, тӥрлык ношколаен басьтэмын. Партаос, дышетскисьёслы пуконъёс, шкафъёс, дышетӥсьёслы ӝӧкъёс но пуконъёс бичамын ни. 20-тӥ гудырикошконэ школае интективной панельёс вуозы. Дышетскисьёс соосты туж витё ни » Екатерина Рылова, Нылга школалэн кивалтӥсез «Модернизация школьных систем образования» федерал программае Нылга школа 2022-тӥ арын шедиз. Озьы ик отын дышетонлэсь пуштроссэс но выльдыны малпамын – кык ӵектосъёс быдэстэмын луозы: тазалыксы сюбегатэм быгатонлыкъёсын пиналъёс понна «Мы вместе» ӵектос но агробизнес-дышетон ӵектос. Нылгаысь школаез тупатъян ужъёсты выль дышетскон ар кутскытозь йылпумъяны чакламын  Тодэ вайытом, 2021-тӥ арын школаын «Точка роста» центр усьтӥзы. Ватсалом, таяз арын Уваысь 4 номеро школаез но рос-прос тупатъяло. Тегъёс: школаос тупатъянужъёс Ува Удмуртия лэсьтӥськон  